ddrg/super_eurlex huggingface dataset:
96/226/EY: Neuvoston päätös, tehty 22 päivänä joulukuuta 1995, Euroopan yhteisön ja Venäjän federaation välisen tekstiilituotteiden kauppaa koskevan kirjeenvaihtona tehdyn sopimuksen väliaikaisesta soveltamisesta



Virallinen lehti nro L 081 , 30/03/1996 s. 0406 - 0406



NEUVOSTON PÄÄTÖS, tehty 22 päivänä joulukuuta 1995, Euroopan yhteisön ja Venäjän federaation välisen tekstiilituotteiden kauppaa koskevan kirjeenvaihtona tehdyn sopimuksen väliaikaisesta soveltamisesta (96/226/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että komissio on neuvotellut yhteisön puolesta Euroopan yhteisön ja Venäjän federaation välisen kirjeenvaihtona tehdyn sopimuksen 12 päivänä kesäkuuta 1993 parafoidun Euroopan talousyhteisön ja Venäjän federaation välisen tekstiilituotteiden kauppaa koskevan sopimuksen, sellaisena kuin se on muutettuna 12 päivänä huhtikuuta 1995 parafoidulla sopimuksella, uudistamisesta, ja tätä kahdenvälistä sopimusta olisi sovellettava väliaikaisesti 1 päivästä tammikuuta 1996, kunnes sopimuksen tekemiseksi tarvittavat menettelyt on saatu päätökseen, ja edellyttäen, että Venäjän federaatio vastavuoroisesti soveltaa sitä väliaikaisesti, ON PÄÄTTÄNYT SEURAAVAA: 1 artikla Venäjän federaation kanssa tehtyä kahdenvälistä sopimusta sovelletaan väliaikaisesti 1 päivästä tammikuuta 1996, kunnes se on muodollisesti tehty, ja edellyttäen, että Venäjän federaatio vastavuoroisesti soveltaa sitä väliaikaisesti. 2 artikla Parafoidun sopimuksen teksti on tämän päätöksen liitteenä. Tehty Brysselissä 22 päivänä joulukuuta 1995. Neuvoston puolesta L. ATIENZA SERNA Puheenjohtaja
96/225/EY: Neuvoston päätös, tehty 22 päivänä joulukuuta 1995, Euroopan yhteisöjen ja tiettyjen kolmansien maiden tekstiilituotteiden kauppaa koskevien tiettyjen kahdenvälisten sopimusten väliaikaisesta soveltamisesta (Bulgaria, Kiinan kansantasavalta, Tekin tasavalta, Slovakia, Uzbekistan)



Virallinen lehti nro L 081 , 30/03/1996 s. 0310 - 0310



NEUVOSTON PÄÄTÖS, tehty 22 päivänä joulukuuta 1995, Euroopan yhteisöjen ja tiettyjen kolmansien maiden tekstiilituotteiden kauppaa koskevien tiettyjen kahdenvälisten sopimusten väliaikaisesta soveltamisesta (Bulgaria, Kiinan kansantasavalta, T Osekin tasavalta, Slovakia, Uzbekistan) (96/225/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että komissio on neuvotellut yhteisön puolesta kahdenvälisiä sopimuksia voimassa olevien tiettyjen kolmansien maiden kanssa käytävää tekstiilikauppaa koskevien kahdenvälisten sopimusten ja pöytäkirjojen muuttamiseksi ja tarvittaessa uusimiseksi, ja kyseisiä kahdenvälisiä sopimuksia olisi sovellettava väliaikaisesti 1 päivästä tammikuuta 1996 odotettaessa sopimusten tekemiseksi tarvittavien menettelyjen päätökseen saattamista ja edellyttäen, että kumppaneina olevat maat vastavuoroisesti soveltavat niitä väliaikaisesti, ON PÄÄTTÄNYT SEURAAVAA: Ainoa artikla Tämän päätöksen liitteessä lueteltuja kahdenvälisiä sopimuksia sovelletaan väliaikaisesti 1 päivästä tammikuuta 1996 odotettaessa niiden muodollista tekemistä ja edellyttäen, että kumppaneina olevat maat vastavuoroisesti soveltavat niitä väliaikaisesti. Parafoitujen sopimusten tekstit ovat tämän päätöksen liitteenä. Tehty Brysselissä 22 päivänä joulukuuta 1995. Neuvoston puolesta L. ATIENZA SERNA Puheenjohtaja LIITE MAIDEN LUETTELO BULGARIA KIINAN KANSANTASAVALTA T OSEKIN TASAVALTA SLOVAKIAN TASAVALTA UZBEKISTAN
96/293/EY: Komission päätös, tehty 30 päivänä huhtikuuta 1996, tietyistä Mauritaniasta peräisin olevia kalastustuotteita koskevista suojatoimenpiteistä (ETA:n kannalta merkityksellinen teksti)



Virallinen lehti nro L 111 , 04/05/1996 s. 0022 - 0022



KOMISSION PÄÄTÖS, tehty 30 päivänä huhtikuuta 1996, tietyistä Mauritaniasta peräisin olevia kalastustuotteita koskevista suojatoimenpiteistä (ETA:n kannalta merkityksellinen teksti) (96/293/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna direktiivillä 95/52/EY (2), ja erityisesti sen 19 artiklan, sekä katsoo, että komissio on lähettänyt asiantuntijansa Mauritaniaan tarkastamaan yhteisöön Mauritaniasta tuotavien kalastustuotteiden tuotanto- ja jalostusolosuhteita; kyseisen asiantuntijan tekemien havaintojen mukaan Mauritanian viranomaisten virallisesti antamia takeita ei ole noudatettu ja kalastustuotteiden tuotanto- ja varastointiolosuhteissa on vakavia hygieniaa ja valvontaa koskevia puutteita, joista saattaa aiheutua vaaraa kansanterveyden suojelulle, on tärkeää keskeyttää kaikkien Mauritaniasta peräisin olevien kalastustuotteiden tuonti siihen asti, kunnes tuotannon valvontaa ja hygieniaa koskevia edellytyksiä on parannettu, Mauritanian toimivaltaisilta viranomaisilta olisi saatava takeet neuvoston direktiivin 91/493/ETY (3), sellaisena kuin se on viimeksi muutettuna direktiivillä 95/71/EY (4), edellytysten noudattamisesta; näiden takeiden saamisen jälkeen tämä päätös voidaan ottaa uudelleen tarkasteltavaksi kalastustuotteiden tuonnin sallimiseksi jälleen kyseisestä valtiosta, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioiden on kiellettävä kaikkien Mauritaniasta peräisin olevien kalastustuote-erien tuonti lukuun ottamatta niitä kalansaaliita, jotka kalastusalukset tuovat suoraan maihin yhteisön satamiin. 2 artikla Jäsenvaltioiden on muutettava toimenpiteet, joita ne soveltavat tuontiin, niiden saattamiseksi tämän päätöksen mukaisiksi. Niiden on ilmoitettava tästä komissiolle. 3 artikla Tämä päätös otetaan uudelleen tarkasteltavaksi ennen 13 päivää heinäkuuta 1996. 4 artikla Tämä päätös on osoitettu kaikille jäsenvaltioille. Tehty Brysselissä 30 päivänä huhtikuuta 1996. Komission puolesta Franz FISCHLER Komission jäsen (1) EYVL N:o L 373, 31.12.1990, s. 1 (2) EYVL N:o L 265, 8.11.1995, s. 16 (3) EYVL N:o L 268, 24.9.1991, s. 15 (4) EYVL N:o L 332, 30.12.1995, s. 40
96/287/EY: Komission päätös, tehty 15 päivänä huhtikuuta 1996, Ruotsin epäsuotuisten alueiden rajojen muuttamisesta neuvoston direktiivin 75/268/ETY mukaisesti (Ainoastaan ruotsinkielinen teksti on todistusvoimainen)



Virallinen lehti nro L 109 , 03/05/1996 s. 0020 - 0021



KOMISSION PÄÄTÖS, tehty 15 päivänä huhtikuuta 1996, Ruotsin epäsuotuisten alueiden rajojen muuttamisesta neuvoston direktiivin 75/268/ETY mukaisesti (Ainoastaan ruotsinkielinen teksti on todistusvoimainen) (96/287/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vuoristoalueiden ja tiettyjen epäsuotuisten alueiden maataloudesta 28 päivänä huhtikuuta 1975 annetun neuvoston direktiivin 75/268/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 2 artiklan 3 kohdan, sekä katsoo, että 23 päivänä marraskuuta 1995 annetussa neuvoston direktiivissä 95/498/EY (2) säädetään niistä Ruotsin alueista, joita voidaan pitää direktiivin 75/268/ETY 3 artiklan 3, 4 ja 5 kohdan mukaisina epäsuotuisina alueina, Ruotsin hallitus on ilmoittanut direktiivin 75/268/ETY 2 artiklan 1 kohdan mukaisesti komissiolle uudet alueet, jotka voidaan liittää yhteisön luetteloon epäsuotuisista maatalousalueista, sekä tiedot kyseisten alueiden ominaisuuksista; olemassa oleva epäsuotuisten alueiden erityistukijärjestelmä ulotetaan lisäksi uusille alueille, edellä mainitun ilmoituksen mukaan alueet vastaavat direktiivin 95/498/EY perusteita ja lukuja kyseisten alueiden määrittelemiseksi direktiivin 75/268/ETY 3 artiklan 5 kohdan mukaisesti; sen vuoksi mainitut alueet olisi sisällytettävä yhteisön luetteloon direktiivin 75/268/ETY 3 artiklan 5 kohdan mukaisista epäsuotuisista alueista. kyseisten alueiden yhteenlaskettu pinta-ala ei ylitä neljää prosenttia kyseisen jäsenvaltion pinta-alasta, ja tässä päätöksessä määrätyt toimenpiteet ovat maatalouden rakenteiden ja maaseudun kehittämisen pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Täydennetään direktiivin 95/498/EY liitteessä I oleva yhteisön luettelo Ruotsin epäsuotuisista alueista tämän päätöksen liitteessä olevalla luettelolla. 2 artikla Tämä päätös on osoitettu Ruotsin kuningaskunnalle. Tehty Brysselissä 15 päivänä huhtikuuta 1996. Komission puolesta Franz FISCHLER Komission jäsen (1) EYVL N:o L 128, 19.5.1975, s. 1 (2) EYVL N:o L 287, 30.11.1995, s. 33 LIITE >TAULUKON PAIKKA>
96/289/EY: Komission päätös, tehty 16 päivänä huhtikuuta 1996, Ranskassa hyväksyttyjä kalanviljelytiloja koskevan luettelon vahvistamisesta tehdyn päätöksen 95/473/EY muuttamisesta (ETA:n kannalta merkityksellinen teksti)



Virallinen lehti nro L 109 , 03/05/1996 s. 0023 - 0023



KOMISSION PÄÄTÖS, tehty 16 päivänä huhtikuuta 1996, Ranskassa hyväksyttyjä kalanviljelytiloja koskevan luettelon vahvistamisesta tehdyn päätöksen 95/473/EY muuttamisesta (ETA:n kannalta merkityksellinen teksti) (96/289/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY (1), sellaisena kuin se on viimeksi muutettuna direktiivillä 95/22/EY (2), ja erityisesti sen 6 artiklan, sekä katsoo, että Ranska on 29 päivänä marraskuuta 1995 päivätyllä kirjeellä toimittanut komissiolle perusteet, jotka koskevat hyväksytyn kalanviljelytilan aseman myöntämistä tietyille tarttuvan kalojen verta muodostavan kudoksen kuolion (IHN) ja kirjolohen verenvuotoseptikemian (VHS) osalta hyväksymättömällä alueella Bretagnessa sijaitseville kalanviljelytiloille, sekä kansalliset säännökset, joilla varmistetaan hyväksynnän säilyttämistä koskevien sääntöjen noudattaminen, komissio on tutkinut Ranskan toimittamat perusteet kunkin tilan osalta, tämän tarkastelun seurauksena voidaan päätellä, että tietyt viljelytilat täyttävät kaikki direktiivin 91/67/ETY 6 artiklassa säädetyt vaatimukset; yksi viljelytila ei täytä vaatimuksia erityisesti vedensaannin ja näytteenoton määräaikojen noudattamisen osalta, on tarpeen täydentää komission päätöksen 95/473/EY (3) liitteessä olevaa viljelytilojen luetteloa, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 95/473/EY liitteeseen kohdat seuraavasti: "3. SCEA `Truites du lac de Cartravers` Bois Boscher F-22460 Merleac Côtes d'Armor 4. Pisciculture du Thélohier F-35190 Cardroc Ille-et-Vilaine". 2 artikla Tämä päätös on osoitettu kaikille jäsenvaltioille. Tehty Brysselissä 16 päivänä huhtikuuta 1996. Komission puolesta Franz FISCHLER Komission jäsen (1) EYVL N:o L 46, 19.2.1991, s. 1 (2) EYVL N:o L 243, 11.10.1995, s. 1 (3) EYVL N:o L 269, 11.11.1995, s. 31
96/288/EY: Komission päätös, tehty 15 päivänä huhtikuuta 1996, tuista Suomessa elävien kasvien ja kukkaviljelytuotteiden alalla



Virallinen lehti nro L 109 , 03/05/1996 s. 0022 - 0022



KOMISSION PÄÄTÖS, tehty 15 päivänä huhtikuuta 1996, tuista Suomessa elävien kasvien ja kukkaviljelytuotteiden alalla (96/288/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Itävallan, Suomen ja Ruotsin liittymisehdoista tehdyn asiakirjan ja erityisesti sen 138 artiklan 5 kohdan, ottaa huomioon elävän kasviaineiston ja kukkaviljelytuotteiden yhteisen markkinajärjestelyn luomisesta 27 päivänä helmikuuta 1968 annetun neuvoston asetuksen (ETY) N:o 234/68 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla ja neuvoston asetuksella (EY) N:o 3290/94 (2), sekä katsoo, että komissio myönsi päätöksellä 95/33/EY (3) Suomelle luvan myöntää tiettyjä tukia, mukaan lukien elävien kasvien ja kukkaviljelytuotteiden tukia 155 hehtaarin vuotuisen kansallisen kokonaisalan rajoissa, liittymisasiakirjan liitteessä XIII määrätään määritettävistä tuottajakohtaisista rajoista; jos haetun tuen määrä ylittää 155 hehtaaria vuosittain, on tarkoituksenmukaista vahvistaa tuottajakohtaiset rajat soveltamalla vähennyskerrointa, ja tässä päätöksessä määrätyt toimenpiteet ovat elävän kasviaineiston ja kukkaviljelytuotteiden hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Suomen elävälle kasviaineistolle ja kukkaviljelytuotteille päätöksen 95/33/EY mukaisesti myöntämän tuen on noudatettava 2 kohdassa vahvistettuja tuottajakohtaisia rajoja. 2. Jos asianomaisen vuoden osalta kokonaisala, jolle tukea haetaan, ylittää 155 hehtaaria, tuki maksetaan yksittäisille viljelyaloille, joille tukea haetaan, vähennettynä suhteessa kokonaisylitysalan määrään. 2 artikla Tämä päätös on osoitettu Suomen tasavallalle. Tehty Brysselissä 15 päivänä huhtikuuta 1996. Komission puolesta Franz FISCHLER Komission jäsen (1) EYVL N:o L 55, 2.3.1968, s. 1 (2) EYVL N:o L 349, 31.12.1994, s. 105 (3) EYVL N:o L 43, 25.2.1995, s. 56
96/283/EY: Komission päätös, tehty 11 päivänä huhtikuuta 1996, Luxemburgin esittämän Aujeszkyn taudin hävittämisohjelman hyväksymisestä (ETA:n kannalta merkityksellinen teksti)



Virallinen lehti nro L 107 , 30/04/1996 s. 0016 - 0016



KOMISSION PÄÄTÖS, tehty 11 päivänä huhtikuuta 1996, Luxemburgin esittämän Aujeszkyn taudin hävittämisohjelman hyväksymisestä (ETA:n kannalta merkityksellinen teksti) (96/283/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1), sellaisena kuin se on viimeksi muutettuna neuvoston direktiivillä 95/25/EY (2), ja erityisesti sen 9 artiklan 3 kohdan, sekä katsoo, etä Aujeszkyn taudin hävittämisohjelma otettiin käyttöön Luxemburgissa helmikuussa 1993; tämä ohjelma hyväksyttiin komission päätöksellä 93/200/ETY (3) kolmen vuoden määräajaksi, joka päättyy 14 päivänä maaliskuuta 1996, tämä hävittämisohjelma on vielä käytössä; ohjelmalla voidaan saada Aujeszkyn tauti hävitetyksi Luxemburgista tulevaisuudessa, tämän vuoksi on suotavaa hyväksyä ohjelman jatkuminen seuraavan kolmen vuoden ajan, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Luxemburgin esittämä Aujeszkyn taudin hävittämisohjelma hyväksytään seuraavaksi kolmeksi vuodeksi. 2 artikla Luxemburgin on saatettava 1 artiklassa tarkoitetun ohjelman täytäntöönpanon edellyttämät lait, asetukset ja hallinnolliset määräykset voimaan 15 päivään huhtikuuta 1996 mennessä. 3 artikla Tämä päätös tulee voimaan 15 päivänä huhtikuuta 1996. 4 artikla Tämä päätös on osoitettu kaikille jäsenvaltioille. Tehty Brysselissä 11 päivänä huhtikuuta 1996. Komission puolesta Franz FISCHLER Komission jäsen (1) EYVL N:o L 121, 29.7.1964, s. 1977/64 (2) EYVL N:o L 243, 11.10.1995, s. 16 (3) EYVL N:o L 87, 7.4.1993, s. 14
96/291/EY: Neuvoston päätös, tehty 29 päivänä huhtikuuta 1996, sopimuksen tekemisestä kirjeenvaihtona Euroopan talousyhteisön ja Marokon kuningaskunnan välisen merikalastussuhteita koskevan sopimuksen voimassaolon lyhentämisestä yhdellä vuodella



Virallinen lehti nro L 111 , 04/05/1996 s. 0018 - 0018



NEUVOSTON PÄÄTÖS, tehty 29 päivänä huhtikuuta 1996, sopimuksen tekemisestä kirjeenvaihtona Euroopan talousyhteisön ja Marokon kuningaskunnan välisen merikalastussuhteita koskevan sopimuksen voimassaolon lyhentämisestä yhdellä vuodella (96/291/EY) EUROOPAN UNIONIN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan yhdessä 228 artiklan 2 kohdan ensimmäisen virkkeen ja 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että vuonna 1992 neljäksi vuodeksi tehdyn Euroopan talousyhteisön ja Marokon kuningaskunnan välisen merikalastussuhteita koskevan sopimuksen (1) 15 artiklan 2 kohdassa määrätään välitarkistuksesta, ja tämän tarkastelun yhteydessä sopimuspuolet sopivat 13 päivänä lokakuuta 1994 kyseisen sopimuksen voimassaolon rajoittamisesta 30 päivään huhtikuuta 1995 kello 24 asti ja tarvittavien neuvottelujen aloittamisesta mahdollisimman pian uuden sopimuksen mahdollisesta tekemisestä kolmeksi vuodeksi 1 päivästä toukokuuta 1995 alkaen, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan talousyhteisön ja Marokon kuningaskunnan välisen merikalastussuhteita koskevan sopimuksen voimassaolon lyhentämisestä yhdellä vuodella kirjeenvaihtona tehty sopimus. Kirjeenvaihtona tehdyn sopimuksen teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilöt, joilla on valtuudet allekirjoittaa sopimus yhteisöä sitovasti: Tehty Luxemburgissa 29 päivänä huhtikuuta 1996. Neuvoston puolesta W. LUCHETTI Puheenjohtaja (1) EYVL N:o L 407, 31.12.1992, s. 3
96/276/EY: Komission päätös, tehty 18 päivänä huhtikuuta 1996, Tunisiasta peräisin olevia simpukoita koskevista tietyistä suojatoimenpiteistä (ETA:n kannalta merkityksellinen teksti)



Virallinen lehti nro L 103 , 26/04/1996 s. 0056 - 0056



KOMISSION PÄÄTÖS, tehty 18 päivänä huhtikuuta 1996, Tunisiasta peräisin olevia simpukoita koskevista tietyistä suojatoimenpiteistä (ETA:n kannalta merkityksellinen teksti) (96/276/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista peräisin olevien yhteisöön tuotavien tuotteiden eläinlääkärintarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna direktiivillä 95/52/EY (2), ja erityisesti sen 19 artiklan, sekä katsoo, että simpukkaripulimyrkkyä (DSP) on todettu useita kertoja Tunisiasta peräisin olevissa simpukoissa niitä yhteisöön tuotaessa, todetut myrkkymäärät voivat aiheuttaa vakavan vaaran kansanterveydelle; on tärkeää toteuttaa nopeasti tarvittavia suojatoimenpiteitä yhteisön tasolla, Tunisian viranomaisten antamien terveyteen liittyvien vakuuksien puuttuessa on tärkeää kieltää Tunisiasta tapahtuva simpukoiden tuonti, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioiden on kiellettävä Tunisiasta peräisin olevien simpukkaerien tuonti. 2 artikla Jäsenvaltioiden on muutettava tuontiin soveltamiaan toimenpiteitä tehdäkseen ne tämän päätöksen mukaisiksi. Niiden on ilmoitettava niistä komissiolle. 3 artikla Tämä päätös on osoitettu kaikille jäsenvaltioille. Tehty Brysselissä 18 päivänä huhtikuuta 1996. Komission puolesta Franz FISCHLER Komission jäsen (1) EYVL N:o L 373, 31.12.1990, s. 1 (2) EYVL N:o L 265, 8.11.1995, s. 16
96/300/Euratom, EY: Neuvoston ja komission päätös, tehty 22 päivänä huhtikuuta 1996, Euroopan yhteisöjen ja niiden jäsenvaltioiden sekä Slovakian tasavallan välisestä assosioinnista tehdyn Eurooppa-sopimuksen lisäpöytäkirjan tekemisestä



Virallinen lehti nro L 115 , 09/05/1996 s. 0042 - 0042



NEUVOSTON JA KOMISSION PÄÄTÖS, tehty 22 päivänä huhtikuuta 1996, Euroopan yhteisöjen ja niiden jäsenvaltioiden sekä Slovakian tasavallan välisestä assosioinnista tehdyn Eurooppa-sopimuksen lisäpöytäkirjan tekemisestä (96/300/Euratom, EY) EUROOPAN YHTEISÖJEN NEUVOSTO ja EUROOPAN YHTEISÖJEN KOMISSIO, jotka ottavat huomioon Euroopan yhteisön perustamissopimuksen ja erityisesti sen 238 artiklan yhdessä sen 228 artiklan 2 kohdan toisen virkkeen ja 3 kohdan toisen alakohdan kanssa, ottavat huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan, ottavat huomioon komission ehdotuksen, ottavat huomioon Euroopan parlamentin puoltavan lausunnon (1), ottavat huomioon Euroopan atomienergiayhteisön perustamissopimuksen 101 artiklan mukaisen neuvoston hyväksymisen, sekä katsovat, että Eurooppa-neuvosto ilmaisi 21 ja 22 päivänä kesäkuuta 1993 Kööpenhaminassa pidetyssä kokouksessaan toiveen siitä, että assosioituneet Keski-Euroopan maat voisivat liittyä uusiin yhteisön ohjelmiin, ensin niihin ohjelmiin, joihin EFTA-valtiot voivat osallistua, ja komissio on neuvotellut Euroopan yhteisön ja Euroopan atomienergiayhteisön puolesta Slovakian tasavallan kanssa tehdyn Eurooppa-sopimuksen lisäpöytäkirjan, OVAT PÄÄTTÄNEET SEURAAVAA: 1 artikla Hyväksytään Euroopan yhteisön ja Euroopan atomienergiayhteisön puolesta 11 päivänä joulukuuta 1995 allekirjoitettu Euroopan yhteisöjen ja niiden jäsenvaltioiden sekä Slovakian tasavallan välisestä assosioinnista tehdyn Eurooppa-sopimuksen lisäpöytäkirja. Lisäpöytäkirjan teksti on tämän päätöksen liitteenä. 2 artikla Neuvosto määrittää komission ehdotuksesta yhteisön kannan assosiointineuvostossa, Euroopan yhteisön ja Euroopan atomienergiayhteisön perustamissopimusten asiaa koskevien määräysten mukaisesti. 3 artikla Neuvoston puheenjohtaja tekee lisäpöytäkirjan 4 artiklassa tarkoitetun ilmoituksen Euroopan yhteisön puolesta. Kommission puheenjohtaja tekee saman ilmoituksen Euroopan atomienergiayhteisön puolesta. Tehty Luxemburgissa 22 päivänä huhtikuuta 1996. Neuvoston puolesta S. AGNELLI PuheenjohtajaKomission puolesta J. SANTER Puheenjohtaja (1) EYVL N:o C 96, 1.4.1996
96/275/EY: Neuvoston päätös, tehty 22 päivänä huhtikuuta 1996, kolmannen lisäpöytäkirjan tekemisestä Euroopan yhteisöjen ja niiden jäsenvaltioiden sekä Bulgarian tasavallan väliseen Eurooppa-sopimukseen



Virallinen lehti nro L 103 , 26/04/1996 s. 0052 - 0052



NEUVOSTON PÄÄTÖS, tehty 22 päivänä huhtikuuta 1996, kolmannen lisäpöytäkirjan tekemisestä Euroopan yhteisöjen ja niiden jäsenvaltioiden sekä Bulgarian tasavallan väliseen Eurooppa-sopimukseen (96/275/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä sen 228 artiklan 2 kohdan ensimmäisen virkkeen kanssa, ottaa huomioon Euroopan yhteisöjen ja niiden jäsenvaltioiden sekä Bulgarian tasavallan välisen 8 päivänä maaliskuuta 1993 allekirjoitetun Eurooppa-sopimuksen (1), sellaisena kuin se on muutettuna 30 päivänä joulukuuta 1994 allekirjoitetulla toisella lisäpöytäkirjalla (2), ottaa huomioon komission ehdotuksen, sekä katsoo, että Euroopan yhteisöjen ja Bulgarian tasavallan välisen Eurooppa-sopimuksen tekstiilituotteiden kauppaa koskevan lisäpöytäkirjan 1 artiklan 3 kohdan mukaisesti 27 ja 28 päivänä marraskuuta 1995 pidettyjen neuvottelujen yhteydessä Bulgaria ilmoitti olevansa valmis nopeuttamaan yhdellä vuodella Eurooppa-sopimuksen liitteessä VI lueteltujen Bulgarian tullitariffin 50-63 ryhmään kuuluvien tuotteiden tullien poistoa siten, että tullittomuus saavutetaan niiden osalta 1 päivänä tammikuuta 2001; vastineeksi Bulgaria pyysi Euroopan yhteisöä alentamaan Eurooppa-sopimuksen pöytäkirjan N:o 4 mukaisesti Bulgariasta peräisin olevien, yhdistetyn nimikkeistön XI jaksoon (50-63 ryhmä) kuuluvien tekstiilituotteiden tuontiin sovellettavia tulleja kahteen seitsemäsosaan perustullista 1 päivästä tammikuuta 1996 alkaen, ja on tarpeellista hyväksyä tämä kolmas lisäpöytäkirja, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisöjen ja niiden jäsenvaltioiden sekä Bulgarian tasavallan välistä Eurooppa-sopimusta muuttava kolmas lisäpöytäkirja. Tämän kolmannen lisäpöytäkirjan teksti on tämän päätöksen liitteenä. 2 artikla Neuvoston puheenjohtaja valtuutetaan nimeämään henkilö, jolla on valtuudet allekirjoittaa tämä kolmas lisäpöytäkirja Euroopan yhteisön puolesta. Neuvoston puheenjohtaja ilmoittaa Euroopan yhteisön puolesta tarvittavien menettelyjen päätökseensaattamisesta. Tehty Luxemburgissa 22 päivänä huhtikuuta 1996. Neuvoston puolesta S. AGNELLI Puheenjohtaja (1) EYVL N:o L 358, 31.12.1994, s. 3 (2) EYVL N:o L 378, 31.12.1994, s. 2